ITTRA TA' EMENDA Nru 1 GĦALL-ABBOZZ TAL-BAĠIT ĠENERALI 2014 RENDIKONT TAN-NEFQA SKONT IT-TAQSIMA Taqsima III – Il-Kummissjoni /* COM/2013/0644 final - 2013/ () */





ITTRA TA' EMENDA Nru 1 GĦALL-ABBOZZ TAL-BAĠIT ĠENERALI 2014 RENDIKONT TAN-NEFQA SKONT IT-TAQSIMA Taqsima III – Il-Kummissjoni Wara li kkunsidrat: – it-Trattat dwar il-Funzjonament tal-Unjoni Ewropea, u b’mod partikolari l-Artikolu 314 tiegħu, flimkien mat-Trattat li jistabbilixxi l-Komunità Ewropea tal-Enerġija Atomika, u b'mod partikolari l-Artikolu 106a tiegħu, – ir-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-Regolament Finanzjarju applikabbli għall-baġit ġenerali tal-Unjoni[1], u b’mod partikolari l-Artikolu 39 tiegħu, – l-abbozz tal-baġit ġenerali tal-Unjoni Ewropea għas-sena finanzjarja 2014 imressaq mill-Kummissjoni fit-28 ta' Ġunju 2013[2], il-Kummissjoni Ewropea b’dan tippreżenta lill-awtorità tal-baġit l-ittra ta' emenda Nru 1 għall-abbozz tal-baġit ġenerali tal-Unjoni Ewropea għas-sena finanzjarja 2014 għar-raġunijiet stabbiliti fil-memorandum ta’ spjegazzjoni. WERREJ 1 Introduzzjoni 5 2 L-allokazzjoni antiċipata ta' Orizzont 2020, Erasmus, COSME u YEI 5 2.1 Ir-Riżultat tan-negozjati tal-QFP. 5 2.2 Impatt fuq l-intestatura 1a ¾Kompetittività għat-Tkabbir u l-Impjiegi 6 2.2.1 L-Allokazzjoni antiċipata ta' Orizzont 2020, COSME u Erasmus. 6 2.2.2 L-Allokazzjoni posposta tas-CEF-Enerġija u l-ITER.. 6 2.2.3 Profil rivedut tal-programmi tal-intestatura 1a. 7 2.3 Impatt fuq l-intestatura 1b ¾Koezjoni ekonomika, soċjali u territorjali 7 2.3.1 Allokazzjoni antiċipata u allokazzjoni posposta. 7 2.3.2 Allokazzjoni posposta addizzjonali 7 2.3.3 Konsegwenzi dettaljati 8 3 Assistenza addizzjonali għal Ċipru.. 8 3.1 Raġuni għat-talba.. 8 3.2 Finanzjament permezz tal-mobilizzazzjoni tal-Istrument ta' Flessibilità.. 9 4 Ġenerazzjoni ġdida ta’ Inizjattivi Teknoloġiċi Konġunti 9 4.1 Proposti leġiżlattivi 9 4.2 Impatt fuq ir-riżorsi umani u finanzjarji 11 5 Il-ħolqien ta’ linji baġitarji speċifiċi għal assistenza teknika għall-politika ta’ Koeżjoni 11 5.1 Proposti leġiżlattivi 11 5.2 Impatt fuq in-nomenklatura tal-baġit.. 12 6 Konklużjoni 13 7 Tabella sommarja skont l-intestaturi tal-qafas finanzjarju.. 14 DIKJARAZZJONI TAN-NEFQA SKONT IT-TAQSIMA Il-bidliet għad-dikjarazzjoni tad-dħul u n-nefqa skont it-taqsima huma disponibbli fuq il-EUR-Lex (http://eur-lex.europa.eu/budget/www/index-mt.htm). Verżjoni bl-Ingliż tal-bidliet f'dawn id-dikjarazzjonijiet skont it-taqsima hija mehmuża għal skop ta’ informazzjoni bħala anness tal-baġit. 1 Introduzzjoni L-Ittra ta' Emenda Nru 1 (IE 1) għall-Abbozz tal-Baġit għall-2014 (AB tal-2014) tkopri dan li ġej: ¾ L-allokazzjoni antiċipata tal-approprjazzjonijiet ta' impenn għall-‘Programm Qafas għar-Riċerka u l-Innovazzjoni” (Orizzont 2020), 'L-Edukazzjoni, it-Taħriġ, iż-Żgħażagħ u l-Isport' (Erasmus), 'Kompetittività tal-intrapriżi u l-intrapriżi ż-żgħar u ta’ daqs medju' (COSME), u dan imur lil hinn mill-allokazzjoni antiċipata tal-'Inizjattiva favur l-Impjieg taż-Żgħażagħ' (YEI) diġà proposta fl-AB 2014, bħala riżultat tal-ftehim politiku li ntlaħaq fl-aħħar ta’ Ġunju 2013 dwar il-qafas finanzjarju pluriennali 2014-2020 (QFP). ¾ L-assistenza addizzjonali għal Ċipru skont il-Fondi Strutturali, li għalihom ammont ta’ EUR 100 miljun qed jiġi propost biex jiġi ffinanzjat mill-marġni tal-intestatura 1b (EUR 21,6 miljun) u permezz tal-mobilizzazzjoni tal-Istrument tal-Flessibilità (EUR 78,4 miljun). ¾ Il-konsegwenzi, f’termini ta’ riżorsi umani u finanzjarji, tal-ġenerazzjoni l-ġdida proposta tal-Inizjattivi Teknoloġiċi Konġunti (ITK). ¾ Il-ħolqien ta’ linji baġitarji li għandhom ‘p.m.’ sabiex jippermettu parti mill-pakkett nazzjonali ta' assistenza teknika tal-Fondi Ewropej Strutturali u tal-Investiment (ESI) li għandhom jiġu ġestiti mill-Kummissjoni fuq talba tal-Istati Membri li jkollhom diffikultajiet baġitarji temporanji. L-impatt nett baġitarju ta’ dawn il-bidliet huwa żieda fl-approprjazzjonijiet ta' impenn ta’ EUR 100 miljun meta mqabbla mal-Abbozz tal-Baġit 2014. L-Ittra ta’ Emenda ma tipproponi l-ebda bidla għal approprjazzjonijiet ta' pagament. 2 L-allokazzjoni antiċipata ta' Orizzont 2020, Erasmus, COSME u YEI 2.1 Ir-Riżultat tan-negozjati tal-QFP F’konformità mal-ftehim politiku li ntlaħaq dwar il-QFP tal-2014-2020, sa EUR 2 543 miljun (fil-prezzijiet tal-2011) jistgħu jiġu antiċipati fl-2014 u l-2015, bħala parti mill-proċedura baġitarja annwali, għal objettivi ta’ politika speċifiċi dwar l-impjieg taż-żgħażagħ, ir-riċerka, Erasmus, b’mod partikolari għal apprentistati, u l-SMEs. Il-ftehim jipprevedi li l-ammont antiċipat (li għandu jintuża kif ġej: EUR 2 143 miljun għall-Impjieg taż-Żgħażagħ, EUR 200 miljun għal Orizzont 2020, EUR 150 miljun għal Erasmus u EUR 50 miljun għal COSME) jkun paċut bis-sħiħ kontra l-approprjazzjonijiet fl-intestaturi u/jew bejniethom sabiex il-limitu massimu annwali totali ta' kull intestatura u sottointestatura matul il-perjodu 2014-2020 jibqa' mhux mibdul. Din l-Ittra ta’ Emenda Nru 1 għall-Abbozz tal-Baġit tal-2014 tikkunsidra l-ftehim politiku li ntlaħaq dwar il-QFP il-ġdid bl-aġġustament tal-pakketti finanzjarji 2014 tal-programmi korrispondenti skont l-intestatura 1a (Kompetittività għat-tkabbir u l-impjiegi) u l-intestatura 1b (Koeżjoni ekonomika, soċjali u territorjali) skont dan. Mhumiex proposti bidliet fir-rigward tal-allokazzjoni antiċipata għall-'Inizjattiva favur l-Impjieg taż-Żgħażagħ' (YEI) li diġà kienet inkluża fl-AB 2014. Madanakollu, l-allokazzjoni antiċipata ta’ programmi taħt l-intestatura 1a tħalli impatti fuq l-ammonti antiċipati taħt l-intestatura 1b, kif spjegat f’aktar dettall hawn taħt. 2.2 Impatt fuq l-intestatura 1a ¾Kompetittività għat-Tkabbir u l-Impjiegi 2.2.1 L-Allokazzjoni antiċipata ta' Orizzont 2020, COSME u Erasmus Il-Kummissjoni tipproponi li tantiċipa EUR 400 miljun (fil-prezzijiet tal-2011) fl-2014 u l-2015 fl-intestatura 1a, imqassmin kif ġej: EUR 200 miljun għal Orizzont 2020, EUR 150 miljun għal Erasmus u EUR 50 miljun għal COSME. L-ammont totali għat-tliet programmi matul il-perjodu 2014-2020 jibqa’ l-istess. It-tqassim ddettaljat korrispondenti skont il-programm hija din li ġejja: · Orizzont 2020: l-ammonti antiċipati fil-prezzijiet tal-2011 se jkunu ta’ EUR 200 miljun fl-2014 (EUR 212,2 miljun fil-prezzijiet attwali), maqsuma 50/50 bejn dawn iż-żewġ partiti baġitarji: ‘15 03 01 01 ¾ l-azzjonijiet Marie Skłodowska-Curie — Iġġenerar ta’ ħiliet ġodda u innovazzjoni’, u ‘08 02 01 01 ¾ Tisħiħ tar-riċerka esploratorja fil-ERC — il-Kunsill Ewropew għar-Riċerka’. · COSME: ir-riżorsi disponibbli se jiżdiedu b’EUR 30 miljun fl-2014 u EUR 20 miljun fl-2015 fil-prezzijiet tal-2011 (EUR 31,7 miljuni u EUR 21,6 miljun fil-prezzijiet attwali, rispettivament). Il-Kummissjoni tipproponi biex tiffoka il-parti l-kbira tal-allokazzjoni antiċipata (85 %) fuq strumenti finanzjarji favur l-SMEs ‘02 02 02 ¾ Titjib fl-aċċess għall-finanzi għall-impriżi żgħar u medji (SMEs) fil-forma ta’ ekwità u dejn’, bil-parti li jifdal għall-artikolu baġitarju ‘02 02 01 ¾ Promozzjoni tal-intraprenditorija u titjib tal-kompetittività u l-aċċess għas-swieq għall-intrapriżi tal-Unjoni’. · Erasmus: fil-prezzijiet tal-2011 dan il-programm se jantiċipa EUR 130 miljun fl-2014 u EUR 20 miljun fl-2015. Iċ-ċifri korrispondenti fil-prezzijiet attwali huma EUR 137,5 miljun u EUR 21,6 miljun, rispettivament. L-ammonti addizzjonali għandhom jintużaw għat-tisħiħ tal-qasam tal-'apprentistat' (“15 02 01¾Promozzjoni tal-eċċellenza u l-kooperazzjoni fil-qasam Ewropew tal-edukazzjoni, it-taħriġ u ż-żgħażagħ, l-importanza tagħha għas-suq tax-xogħol u l-parteċipazzjoni taż-żgħażagħ fil-ħajja demokratika Ewropea'). 2.2.2 L-Allokazzjoni posposta tas-CEF-Enerġija u l-ITER B’mod parallel mal-allokazzjoni antiċipata ta' Orizzont 2020, COSME u ERASMUS kif stabbilit hawn fuq, l-approprjazzjonijiet previsti għall-qasam tal-enerġija tal-'Faċilità Nikkollegaw l-Ewropa' (CEF-Enerġija) u r-'Reattur Termonukleari Sperimentali Internazzjonali' (ITER)” qed jiġu differiti, filwaqt li tiġi kkunsidrata wkoll il-prospettiva speċifika tal-implimentazzjoni tagħhom matul il-perjodu. · ITER: ammont ta’ EUR 200 miljun (fil-prezzijiet tal-2011) se jiġi differit minn 2014 sa 2015, sabiex jiġi kkunsiderat l-ippjanar tal-akkwisti rivedut. L-Impriża Konġunta Ewropea għall-ITER u l-Iżvilupp tal-Enerġija mill-Fużjoni (F4E) ħadmet mill-qrib mal-kuntratturi biex tikseb riżultati b’kostijiet inqas minn dawk ippjanati jew prodotti ta’ kwalità aħjar bl-istess prezz bħal prodotti bi speċifikazzjoni aktar baxxa. Dan, madankollu, kien jeħtieġ rieżaminazzjoni tal-pjanijiet inizjali u proġetti li jieħu aktar żmien milli kien ippjanat oriġinarjament. · CEF-Enerġija: approprijazzjonijiet totali għall-programm CEF Enerġija se jonqsu b’EUR 160 miljun fl-2014 u b’EUR 240 miljun fl-2015 (fil-prezzijiet tal-2011), biex jikkontrobilanċjaw l-allokazzjoni antiċipata ta’ programmi taħt l-intestatura 1a. L-ammont totali għall-programm matul il-perjodu ta' seba' snin jibqa’ l-istess. Il-profil ta’ tas-CEF-Enerġija fl-ipprogrammar finanzjarju indikattiv 2015-2020 jiġi adattat kif xieraq, b’kunsiderazzjoni tat-talbiet mistennija għal finanzjament għal proġetti ta’ infrastruttura. B’mod partikolari, aktar progress lineari tal-appoġġ finanzjarju jintlaħaq sabiex jirrifletti l-għeluq gradwali tal-programm CEF, filwaqt li fl-istess ħin jitqies iċ-ċiklu ta’ sentejn għat-tiġdid tal-lista tal-proġetti ta’ interess komuni. L-aġġustament mill-ġdid fid-distribuzzjoni bejn l-erba’ linji baġitarji operazzjonali għandu l-għan li jallinja l-Abbozz tal-Baġit u l-ipprogrammar finanzjarju indikattiv mal-aħħar riżultati tan-negozjati matul l-att legali tas-CEF, jiġifieri l-introduzzjoni ta’ limitu massimu ta' 10 % għall-pakkett finanzjarju disponibbli għal strumenti finanzjarji. 2.2.3 Profil rivedut tal-programmi tal-intestatura 1a Il-bidliet fl-AB 2014 u l-bidliet li rriżultaw fl-ipprogrammar finanzjarju indikattiv tal-programmi taħt l-intestatura 1a, li joħorġu mill-operazzjonijiet ta' allokazzjoni antiċipata u allokazzjoni posposta deskritti hawn fuq, huma kif ġejjin (f’miljuni ta’ EUR, fil-prezzijiet tal-2011): Il-Programm || 2014 || 2015 || 2016 || 2017 || 2018 || 2019 || 2020 || TOTAL: ITER || - 200,0 || + 200,0 || 0,0 || 0,0 || 0,0 || 0,0 || 0,0 || 0,0 Orizzont 2020 || + 200,0 || 0,0 || - 25,0 || - 25,0 || - 50,0 || - 50,0 || - 50,0 || 0,0 Erasmus || + 130,0 || + 20,0 || - 63,8 || - 67,5 || - 12,5 || - 6,2 || 0,0 || 0,0 COSME || + 30,0 || + 20,0 || - 6,2 || - 12,5 || - 12,5 || - 18,8 || 0,0 || 0,0 CEF-Enerġija || - 160,0 || - 240,0 || + 95,0 || + 105,0 || + 75,0 || + 75,0 || + 50,0 || 0,0 Għall-2014, it-tabella ta' hawn taħt turi l-ammonti korrispondenti fi prezzijiet attwali: Il-Programm || 2014 ITER || -212,2 Orizzont 2020 || +212,2 Erasmus || +137,5 COSME || +31,7 CEF-Enerġija || -169,2 Total || 0,0 2.3 Impatt fuq l-intestatura 1b ¾Koezjoni ekonomika, soċjali u territorjali 2.3.1 Allokazzjoni antiċipata u allokazzjoni posposta Fl-Abbozz tal-Baġit 2014 tagħha, il-Kummissjoni pproponiet li tantiċipa lill-Inizjattiva favur l-Impjieg taż-Żgħażagħ (YEI) b’EUR 1 271,4 miljun (fil-prezzijiet tal-2011) biex issaħħaħ il-ġlieda kontra l-qgħad fost iż-żgħażagħ. Fl-Abbozz tal-Baġit, dan l-allokazzjoni antiċipata kien ibbilanċjat bi tnaqqis korrispondenti tal-kontribuzzjoni tal-Fond ta' Koeżjoni għall-Faċilità Nikkollegaw l-Ewropa (Trasport – CEF: EUR 471,2 miljun inqas fl-2014); il-Kooperazzjoni Territorjali Ewropea (ETC: EUR 640,2 miljun inqas fl-2014); u l-limitu massimu tal-intestatura 1a (EUR 160 miljun inqas fl-2014). Filwaqt li tali operazzjoni ta' allokazzjoni antiċipata kienet newtrali matul il-perjodu għall-intestaturi kollha u l-programmi kkonċernati din ħtieġet aġġustament bejn il-limiti massimi annwali. Il-ftehim politiku finali dwar il-QFP jinvolvi l-aċċettazzjoni tal-allokazzjoni antiċipata ta’ għadd ta’ programmi, iżda bl-ebda bidla fi kwalunkwe limitu massimu annwali.hange Huwa għalhekk li din l-Ittra ta’ Emenda tipproponi li titnaqqas in-nefqa fl-intestatura 1b fl-AB 2014 b'EUR 160 miljun (fil-prezzijiet tal-2011) biex din tkun allinjata mal-limitu massimu tal-2014 miftiehem. 2.3.2 Allokazzjoni posposta addizzjonali Sabiex tibqa’ fil-limitu massimu inizjali tal-intestatura 1b, il-Kummissjoni tipproponi differiment ulterjuru tal-Kooperazzjoni Territorjali Ewropea (KTE) b’żieda ta’ EUR 160 miljun (fil-prezzijiet tal-2011). Il-profil rivedut għall-ETC huwa maħsub ukoll sabiex iqabbel aħjar iż-żmien mistenni tal-adozzjoni tal-programmi fid-dawl tad-dewmien fil-proċess leġiżlattiv: l-esperjenza tal-perjodi ta’ programmar preċedenti turi li dawn il-programmi kienu fost l-iktar programmi riċenti li kienu approvati minħabba l-kumplessità relattiva marbuta mal-operazzjonijiet transkonfinali tagħhom. Il-profil ġdid tan-nefqa (miljuni ta’ EUR skont il-prezzijiet tal-2011) fl-intestatura 1b fuq il-perjodu huwa muri fit-tabella t'hawn taħt[3]. L-unika bidla meta mqabbla mal-Abbozz tal-Baġit tirrigwarda l-ETC; in-nefqa kollha l-oħra tibqa' mhux mibdula. || 2014 || 2015 || 2016 || 2017 || 2018 || 2019 || 2020 || TOTAL YEI - inizjali || 428,6 || 428,6 || 428,6 || 428,6 || 428,6 || 428,6 || 428,6 || 3 000,0 allokazzjoni antiċipata || +1 271,4 || + 871,4 || - 428,6 || - 428,6 || - 428,6 || - 428,6 || - 428,6 || 0,0 YEI rivedut || 1 700,0 || 1 300,0 || 0,0 || 0,0 || 0,0 || 0,0 || 0,0 || 3 000,0 CEF-CF inizjali || 1 397,5 || 1 401,8 || 1 403,8 || 1 414,8 || 1 440,9 || 1 451,3 || 1 489,9 || 10 000,0 allokazzjoni posposta || - 471,2 || - 277,5 || + 748,7 || 0,0 || 0,0 || 0,0 || 0,0 || 0,0 CEF-CF rivedut || 926,3 || 1 124,3 || 2 152,5 || 1 414,8 || 1 440,9 || 1 451,3 || 1 489,9 || 10 000,0 ETC inizjali[4] || 1 278,3 || 1 278,3 || 1 278,3 || 1 278,3 || 1 278,3 || 1 278,3 || 1 278,3 || 8 948,3 allokazzjoni posposta || - 800,2 || - 593,9 || -320,1 || + 428,6 || + 428,6 || + 428,6 || + 428,6 || 0,0 ETC riveduta[5] || 478,1 || 684,4 || 958,2 || 1 706,9 || 1 706,9 || 1 706,9 || 1 706,9 || 8 948,3 2.3.3 Konsegwenzi dettaljati Imqabbel mal-Abbozz tal-Baġit 2014, il-profil aġġustat jimplika tnaqqis tal-approprazzjonijiet ta' impenn proposti għall-artikolu baġitarju ‘13 03 64 ¾ Fond Ewropew għall-Iżvilupp Reġjonali ¾ Kooperazzjoni Territorjali Ewropea’ b'EUR 169,2 miljun (fi prezzijiet attwali). L-ebda bidla ma hija meħtieġa għall-approprjazzjonijiet ta' pagament, billi l-Kummissjoni kienet diġà assumiet livell aktar baxx ta’ approprjazzjonijiet għall-ETC biex tkopri l-prefinanzjament meta mqabbel ma’ programmi oħra tal-Fondi Strutturali. 3 Assistenza addizzjonali għal Ċipru 3.1 Raġuni għat-talba Matul il-laqgħa tiegħu li saret fis-27-28 ta’ Ġunju 2013, il-Kunsill Ewropew ikkonkluda li għandha tingħata assistenza addizzjonali lil Ċipru. Filwaqt li l-impatt partikolari tal-kriżi ekonomika fuq il-livell ta’ prosperità ta’ għadd ta’ Stati Membri fi ħdan iż-żona tal-euro kien diġà ġie rikonoxxut fl-allokazzjonijiet tal-Fondi Strutturali kif inkluż fil-konklużjonijiet tal-Kunsill Ewropew ta’ Frar 2013, il-programm ta’ assistenza makroekonomika għal Ċipru ma kienx ġie deċiż dakinhar. Fid-dawl ta’ dan l-iżvilupp ġdid, il-Kunsill Ewropew ta’ Ġunju stieden lill-Parlament Ewropew u lill-Kunsill biex jeżaminaw il-possibbiltajiet pprovduti permezz tal-flessibiltajiet fil-QFP, inkluż l-Istrument ta' Flessibilità, biex tiġi indirizzata s-sitwazzjoni partikolarment diffiċli ta’ Ċipru[6]. Il-Kummissjoni tipproponi li tagħti allokazzjoni addizzjonali mill-Fondi Strutturali għal Ċipru fuq sentejn (mifruxa f’żewġ partijiet indaqs fl-2014 u l-2015) għal ammont totali ta’ EUR 200 miljun fi prezzijiet attwali. Dan l-ammont addizzjonali jista' jiġi inkluż, minbarra l-allokazzjoni inizjali, fil-programmi korrispondenti tal-Fondi Strutturali Ċiprijotti, li huma ffinanzjati mill-Fond Ewropew għall-Iżvilupp Reġjonali (FEŻR) u l-Fond Soċjali Ewropew (FSE), eżattament bħall-allokazzjonijiet addizzjonali l-oħra kollha li ġew identifikati għal Stati Membri oħra fi Frar li għadda. Minħabba l-kriżi ekonomika u l-impatt negattiv tagħha fuq is-settur finanzjarju, l-ekonomija Ċiprijotta qed tbati minn nuqqas serju ta’ likwidità. Madankollu, dan huwa deċiżiv sabiex jinżamm l-iżvilupp ta’ bosta proġetti li qegħdin jitħejjew bħalissa. Dawn il-proġetti għandhom il-għan primarju li jippromwovu effiċjenza enerġetika u sorsi ta' enerġija rinnovabbli, kif ukoll jappoġġjaw lill-intrapriżi żgħar u medji (SMEs) li attwalment qed jiġu mċaħħda minn aċċess għall-iffinanzjar regolari mis-settur bankarju. L-assistenza finanzjarja tal-UE addizzjonali mill-FEŻR se tippermetti l-finanzjament u l-implimentazzjoni ta’ dawn il-proġetti. Konsegwentement, il-fondi supplimentari tal-FEŻR se jikkontribwixxu għall-attivazzjoni mill-ġdid tal-ekonomija u l-ħolqien/ż-żamma ta’ impjiegi li kieku jintilfu. It-tnaqqis kontinwu tar-rata tal-impjiegi u ż-żieda fil-qgħad fost iż-żgħażagħ b’mod partikolari, qed ikunu iggravati mill-kriżi fiskali, finanzjarja u ekonomika. Dan jeħtieġ appoġġ imsaħħaħ biex jitjiebu l-prospetti ta' impjegabilità u jinħolqu opportunitajiet ta’ xogħol għal nies qiegħda, u b’mod speċjali għaż-żgħażagħ. Ir-riżorsi addizzjonali tal-FSE se jippermettu l-finanzjament tal-azzjonijiet li se jiġu proposti skont il-Garanzija għaż-Żgħażagħ iżda l-iskop u l-effikaċja ta’ miżuri attivi tas-suq tax-xogħol jissaħħu b’mod aktar wiesa’. Barra minn hekk, il-finanzjament addizzjonali tal-FSE se jservi għall-implimentazzjoni ta’ riformi fl-amministrazzjoni pubblika Ċiprijotta, is-sistema tas-saħħa u s-sistema ta’ assistenza soċjali, kif stabbilit fil-Memorandum ta’ Qbil/Programm ta’ aġġustament ekonomiku ffirmat f’April 2013. It-tqassim attwali ta’ dawn l-approprjazzjonijiet addizzjonali bejn l-FSE (EUR 30,7 miljun għall-artikolu baġitarju 04 02 62) u l-FEŻR (EUR 69,3 miljun għall-artikolu baġitarju l13 03 62) fl-2014 se tiddependi fuq it-tqassim finali fil-programmi kif mitlub mill-awtoritajiet ta' Ċipru, bl-istess mod bħal programmi kollha tal-Fondi Strutturali, fil-limiti ffissati mir-Regolament. Skont dan, il-Kummissjoni segwiet strateġija simili fl-Abbozz tal-Baġit tagħha, filwaqt li wieħed jassumi li s-sehem tal-FSE se jiġi ffissat għas-sehem minimu definit bl-aħħar stadju tan-negozjati skont ir-Regolament dwar id-Dispożizzjonijiet Komuni (RDK) dwar il-Fondi Strutturali u ta' Investiment Ewropej (FSIE) u mingħajr preġudizzju għall-ftehim finali. Fil-każ ta’ Ċipru, dan is-sehem minimu tal-FSE jista' jkun 30,7 %. Ladarba finalment ikun hemm qbil fuq il-programmi, il-Kummissjoni se tipproċedi bi trasferimenti biex taġġusta dan it-tqassim kif meħtieġ. 3.2 Finanzjament permezz tal-mobilizzazzjoni tal-Istrument ta' Flessibilità Sabiex tingħata assistenza addizzjonali lil Ċipru, il-Kummissjoni tipproponi li ssaħħaħ l-approprjazzjonijiet ta' impenn b’EUR 100 miljun (fi prezzijiet attwali) fuq l-Abbozz tal-Baġit 2014. Hekk kif dan l-ammont addizzjonali jaqbeż il-marġni taħt il-limitu massimu tan-nefqa tal-intestatura 1b, il-Kummissjoni simultanjament tipproponi li jiġi mmobilizzat l-Istrument ta' Flessibilità għall-2014 għal ammont totali ta’ EUR 78,4 miljun fl-intestatura 1b, wara li jkun intuża l marġni disponibbli li jkun fadal (EUR 21,6 miljun) taħt il-limitu massimu. Peress li m’hemm l-ebda rimborżi maħsuba fl-2014, m’hemmx bżonn għal reviżjoni ‘l fuq tal-approprjazzjonijiet ta' pagament. 4 Ġenerazzjoni ġdida ta’ Inizjattivi Teknoloġiċi Konġunti 4.1 Proposti leġiżlattivi Aktar riċerka u innovazzjoni huma essenzjali sabiex jinħoloq tkabbir ekonomiku kif ukoll impjiegi sostenibbli u biex tissaħħaħ il-kompetittività internazzjonali tal-Ewropa. Element ewlieni fil-programm tal-UE għar-riċerka u l-innovazzjoni, Orizzont 2020, huwa l-proposta li tissieħeb mas-settur privat u mal-Istati Membri, biex jinkisbu riżultati li pajjiż wieħed jew kumpanija waħda huma inqas probabbli li jiksbu waħedhom. Għal dan il-għan, f’Lulju 2013, il-Kummissjoni adottat għadd ta’ proposti leġiżlattivi biex tistabbilixxi sħubijiet pubbliċi-privati u sħubijiet pubbliċi-pubbliċi mal-Istati Membri skont Orizzont 2020. Filwaqt li tibni fuq l-esperjenza li nkisbet b’Inizjattivi Teknoloġiċi Konġunti (ITK) matul is-Seba’ Programm Kwadru ta’ Riċerka (FP7) attwali, u l-impenji ċari mill-imsieħba tal-industrija, l-ITK skont Orizzont 2020 se jibbenefikaw minn qafas ġuridiku li huwa iktar adattat għal involviment industrijali b’saħħtu u simplifikazzjoni kbira miksuba billi jsir użu sħiħ tad-dispożizzjonijiet il-ġodda fir-Regolament Finanzjarju, li jinkludi dispożizzjonijiet iddediktati dwar sħubijiet pubbliċi-privati, eż. ir-rikonoxximent espliċitu tal-ITK bħala korpi ta’ sħubija pubbliċi-privati bil-possibbiltà li jadottaw Regolament Finanzjarju “ħafif” tagħhom stess adattat għall-ħtiġijiet speċifiċi tagħhom. B’dan il-għan ġenerali f’moħħha,li tistabbilixxi sħubijiet strutturati bejn is-settur pubbliku u dak privat biex flimkien jiżviluppaw, jiffinanzjaw u jimplimentaw aġendi ta’ riċerka u innovazzjoni ambizzjuża, il-Kummissjoni pproponiet[7] li tistabbilixxi ħames ITK fil-bidu ta' Orizzont 2020, kull waħda b’objettivi ddefiniti b’mod ċar biex jinkisbu s-suċċessi fl-oqsma li ġejjin: · Inizjattiva dwar Mediċini Innovattivi (IMI2): biex titjieb is-saħħa u l-benesseri taċ-ċittadini Ewropej billi tipprovdi dijanjostiċi ġodda u iktar effettivi u trattamenti bħal dawk antimikrobiċi ġodda; · Industriji Bbażati fuq il-Prodotti Bijoloġiċi (BBI): biex jiġu żviluppati ktajjen ta' valur bijoloġiċi ġodda u innovattivi li jissostitwixxi l-ħtieġa għal karburanti fossili u li għandhom impatt qawwi fuq l-iżvilupp rurali; · Ċelloli tal-Fjuwil u l-Idroġenu (FCH2): biex jiġu żviluppati soluzzjonijiet kummerċjalment vjabbli u nodfa, li jużaw l-idroġenu bħala portatur tal-enerġija u taċ-ċelloli tal-fjuwil bħala konvertituri tal-enerġija; · Clean Sky (Clean Sky 2): biex jitnaqqas radikalment l-impatt ambjentali tal-ġenerazzjoni li jmiss tal-inġenji tal-ajru; · Komponenti u Sistemi Elettroniċi għat-Tmexxija Ewropea (ECSEL): biex l-Ewropa tibqa’ fuq quddiem nett fil-qasam tal-komponenti u sistemi elettroniċi u t-tqassir tat-triq lejn l-isfruttar tagħhom. Erbgħa minn dawn il-proposti jirrappreżentaw l-istadju li jmiss għall-ITK stabbiliti taħt l-FP7 (inkluż Komponenti u Sistemi Elettroniċi ITK (ECSEL) li tgħaqqad l-ITK tal-ARTEMIS u l-ENIAC eżistenti). L-ITK tal-Industriji Bbażati fuq il-Prodotti Bijoloġiċi (BBI) ġiet identifikata bħala inizjattiva ġdida. Huwa propost li l-ITK se jkunu qed joperaw sal-2024. Il-proposti għandhom impatt fuq l-approprjazzjonijiet ta' impenn sal-2020. B’mod parallel mal-ITK, il-Kummissjoni pproponiet[8] li testendi l-Impriża Konġunta SESAR (Riċerka Waħdanija għall-Immaniġġjar tat-Traffiku ta' l-Ajru fis-Sema Ewropew) (SJU) skont Orizzont 2020. L-Impriża Konġunta SESAR tikkoordina l-proġett SESAR, il-pilastru tekniku tal-inizjattiva tal-Ajru Uniku Ewropew li hija mmirata biex timmodernizza l-Ġestjoni tat-Traffiku tal-Ajru (ATM) fl-Ewropa. Minħabba l-attivitajiet orjentati fuq politiki speċifiċi tagħha,SESAR ma kinitx stabbilita bħala ITK. L-estensjoni proposta se tiżgura li l-koordinazzjoni tar-riċerka u l-innovazzjoni fil-qasam tal-ATM jissoktaw taħt Orizzont 2020 b’konsistenza sħiħa mal-objettivi ta’ politika tal-Ajru Uniku Ewropew (SES). Bl-istess mod fir-rigward tal-ITK, SESAR hija mistennija li tkun qed taħdem sal-2024, filwaqt li l-proposta għandha impatt fuq l-approprjazzjonijiet ta' impenn sal-2020. 4.2 Impatt fuq ir-riżorsi umani u finanzjarji In-nefqa operazzjonali u ta’ appoġġ għal kull ITK u għal SESAR fl-2014 (f’approprjazzjonijiet ta' impenn u ta' pagament) hia propostia li tkun iffinanzjati permezz ta’ riallokazzjoni mill-linji baġitarji operazzjonali ewlenin tal-programmi ta' Orizzont 2020 ikkonċernati, li jaqdu l-istess objettivi tal-politika. B’mod ġenerali, ir-riallokazzjoni tal-approprjazzjonijiet għall-impenji u għall-pagamenti f'Orizzont 2020 biex isir it-tħaddim tal-ħames ITK u SESAR tammonta għal EUR 609,2 miljun f’approprjazzjonijiet ta' impenn u EUR 76,9 miljun f’approprjazzjonijiet ta' pagament. Il-pakketti finanzjarji għalIKT u SESAR indikati hawn fuq jikkonsistu primarjament f’approprjazzjonijiet operazzjonali li jirrealizzaw l-objettivi ta’ politika tagħhom, kif ukoll bħala kontribuzzjoni lejn il-kostijiet tal-operat tagħhom, li huma ffinanzjati fuq bażi 50/50 mal-industrija u sieħba oħrajn fl-impriża konġunta. L-ammont globali tan-nefqa operazzjonali li tkun immaniġġjata minn IKT u SESAR huwa previst li se jiżdied sostanzjalment matul il-perjodu l-ġdid tal-QFP. Fid-dawl ta din iż-żieda importanti, in-numru totali ta’ persunal tal-ħames ITK u SESAR flimkien huwa propost li jiżdied b’37 ekwivalenti għall-full-time ('FTE') fl-2014 meta mqabbel mat-total tan-numru tal-persunal previst fl-Abbozz tal-Baġit 2014, li kien jirrifletti l-eliminazzjoni gradwali tal-ġenerazzjoni attwali ta' ITK. Sa ċertu punt, din iż-żieda netta tirriżulta mill-għadd ta' persunal għal ITK kompletament ġodda tal-Industriji bbażati fuq il-Prodotti Bijoloġiċi (+ 16-il FTE fl-2014), li hija parzjalment ikkumpensata mit-tnaqqis ta' persunal wara l-għaqda proposta tal-ARTEMIS u l-ENIAC f’ECSEL (-3 FTE fl-2014). Iż-żieda fil-persunal globali proposta ta’ 37 FTE tista' tinqasam kif ġej: + 26 aġent temporanju (li minnhom 25 AD u wieħed AST) u + 11-il aġent kuntrattwali. Il-ħtiġijiet tas-salarji korrispondenti tal-għadd ta’ persunal addizzjonali ġew ikkalkulati fuq bażi ta’ tmien xhur, sabiex jitqies iż-żmien meħtieġ stmat għar-reklutaġġ. Bħala eċċezzjoni, madankollu, il-ħtiġijiet tas-salarju għal BBI huma kkalkolati fuq bażi ta’ sitt xhur, billi dawn jirrigwardaw korp kompletament ġdid. In-nefqa amministrattiva marbuta mal-għadd ta' persunal addizzjonali fl-IKT biex jimmaniġġjaw parti mill-approprjazzjonijiet operazzjonali skont Orizzont 2020 se tkun kompletament ikkumpensata minn tnaqqis korrispondenti tan-nefqa għall-appoġġ amministrattiv taħt Orizzont 2020 fil-Kummissjoni, biex b’hekk in-nefqa amministrattiva totali taħt Orizzont 2020 tibqa' l-istess. Għaldaqstant, il-kontribuzzjoni totali tal-UE għall-kostijiet operazzjonali ta’ kull IKT, li tammonta għal EUR 3,5 miljun, se tittieħed mill-linji baġitarji eżistenti tan-nefqa ta' appoġġ amministrattiv taħt il-programmi ta' Orizzont 2020. Id-dettalji tar-riżorsi umani u finanzjarji previsti għall-IKT, inkluż ir-riallokazzjoni proposta, huma stabbiliti fl-anness tal-baġit. 5 Il-ħolqien ta’ linji baġitarji speċifiċi għal assistenza teknikagħall-politika ta’ Koeżjoni 5.1 Proposti leġiżlattivi Skont id-dispożizzjonijiet proposti stabbiliti fl-Artikolu 51(1)(k) tal-abbozz għal Regolament dwar id-Dispożizzjonijiet Komuni (RDK) dwar il-Fondi Strutturali u ta' Investiment Ewropej (FSIE), assistenza teknika fuq l-inizjattiva tal-Kummissjoni tista’ tkopri miżuri biex jiġu identifikati, ipprijoritizzati u implimentati riformi strutturali u amministrattivi b’reazzjoni għall-isfidi ekonomiċi u soċjali fl-Istati Membri li jiffaċċjaw diffikultajiet baġitarji temporanji kif definit bl-Artikolu 22(1) tal-istess abbozz tar-Regolament. Tisħiħ ta’ dawn l-azzjonijiet jistgħu jkunu meħtieġa, fuq talba ta’ Stat Membru kkonċernat u bi ftehim mal-Kummissjoni, billi parti mill-assistenza teknika nazzjonali tiġi trasferita għall-assistenza teknika fuq l-inizjattiva tal-Kummissjoni. Tisħiħ bħal dan se jintuża għall-implimentazzjoni tal-miżuri msemmija hawn fuq fir-rigward tal-Istat Membru kkonċernat permezz ta’ ġestjoni diretta jew indiretta mill-Kummissjoni. Fil-qafas tan-negozjati interistituzzjonali dwar l-abbozz tal-RDK, fit-trilogu leġiżlattiv tal-10 ta’ Settembru 2013 il-Kummissjoni ppreżentat is-suġġerimenti rilevanti li jippermettu lil Stat Membru jippreżenta talba bħal din taħt dispożizzjoni ġdida li tiżdied mar-Regolament tal-abbozz tal-RDK (Artikolu 22bis). Billi l-ammont ikkonċernat ikun ġestit bħala assistenza teknika operazzjonali fuq l-inizjattiva tal-Kummissjoni, madankollu huwa jibqa' kkkunsidrat fil-limiti tal-pakkett tal-assistenza teknika nazzjonali, iktar milli jkun inkluż taħt il-limitu massimu allokat għall-assistenza teknika fuq l-inizjattiva tal-Kummissjoni. 5.2 Impatt fuq in-nomenklatura tal-baġit F’konformità mas-suġġerimenti li qed jiġu kkunsidrati fil-qasam leġiżlattiv, huwa propost li jinħolqu linji baġitarji speċifiċi flimkien mal-linji baġitarji eżistenti għall-assistenza teknika fuq l-inizjattiva tal-Kummissjoni, fl-istess artikolu. Hekk kif l-element addizzjonali jiġi propost fid-dispożizzjonijiet komuni għall-ħames fondi tal-ESI kollha, huwa propost li jinħolqu ħames linji baġitarji li għandhom entrata pro memoria (‘p.m.') u bil-kummenti baġitarji korrispondenti. Il-ħtiġijiet possibbli jistgħu jiġu vvalutati biss fi stadju aktar tard fuq talba tal-Istati Membri kkonċernati. Din l-operazzjoni ma tkunx tirrijkedi xi impenji jew pagamenti addizzjonali għall-baġit tal-UE. Għalhekk, il-Kummissjoni tipproponi li toħloq dawn il-ħames partiti baġitarji (l-impatt korrispondenti fuq in-nomenklatura eżistenti huwa indikat bil-korsiv): ¾ || Il-partita 04 02 63 02 ¾ Fond Soċjali Ewropew (FSE) ¾ Assistenza Teknika Operazzjonali ġestita mill-Kummissjoni fuq talba ta' Stat Membru (l-artikolu 04 02 63 isir il-partita 04 02 63 01 fl-artikolu 04 02 63) ¾ || Il-partita 05 04 60 03¾Assistenza Teknika Operazzjonali ġestita mill-Kummissjoni fuq talba ta’ Stat Membru (fl-artikolu 05 04 60 ¾ Fond Agrikolu Ewropew għall-Iżvilupp Rurali) ¾ || Il-partita 11 06 63 02 — Fond Ewropew għall-Affarijiet Marittimi u s-Sajd (FEMS) — Assistenza Teknika Operazzjoanli ġestita mill-Kummissjoni fuq talba ta’ Stat Membru (l-artikolu 11 06 63 isir il-partita 11 06 63 01 fl-artikolu 11 06 63) ¾ || Il-partita 13 03 65 02 — Fond Ewropew tal-Iżvilupp Reġjonali (FEŻR) — Assistenza Teknika Operazzjonali ġestita mill-Kummissjoni fuq talba ta’ Stat Membru (l-artikolu 13 03 65 isir il-partita 13 03 65 01 fl-Artikolu 13 03 65) ¾ || Il-partita 13 04 61 02 — Fond ta’ Koeżjoni (FK) — Assistenza Teknika Operazzjonali ġestita mill-Kummissjoni fuq talba ta’ Stat Membru (l-artikolu 13 04 61 isir il-partita 13 04 61 01 fl-artikolu 13 04 61) 6 Konklużjoni Din l-Ittra ta’ Emenda tallinja l-Abbozz tal-Baġit 2014 mal-eżitu tan-negozjati tal-QFP. Barra minn hekk, din tqis ukoll il-proposti tal-Kummissjoni għall-ġenerazzjoni l-ġdida tal-Inizjattivi Teknoloġiċi Konġunti, u l-assistenza teknika speċifika għall-politika ta’ Koeżjoni. B’hekk, l-Ittra ta’ Emenda tipprovdi bażi aġġornata għal adozzjoni tal-baġit tal-2014 mingħajr xkiel, filwaqt li wieħed jistenna l-proposti tal-Kumissjoni għad-delegazzjoni ta' programmi tal-infiq lill-aġenziji eżekuttivi u l-aġġornament tal-ħarifa regolari tas-swieq agrikoli u tas-sajd, li l-Kummissjoni se tibgħat fil-ħin għall-bidu tal-Konċiljazzjoni. 7 Tabella sommarja skont l-intestaturi tal-qafas finanzjarju Intestatura || Abbozz tal-baġit 2014 (AB) || Ittra ta' Emenda Nru 1 || 2 014 AB + IE 1 AI || AP || AI || PA || CA || PA 1. || Tkabbir intelliġenti u inklużiv || 63 824, 732.827 || 62 788, 667.818 || 100 000 000 || || 63 924 732 827 || 62 788 667 818 Limitu massimu || 63 973 000 000 || || || || 63 973 000 000 || Marġni || 148 267 173 || || || || 126 647 173 || 1a || Kompetittività għat-tkabbir u l-impjiegi || 16 264 152 827 || 11 694 938 804 || 169 200 000 || || 16 433 352 827 || 11 694 938 804 Limitu massimu (1) || 16 390 000 000 || || || || 16 560 000 000 || Marġni || 125 847 173 || || || || 126 647 173 || 1b || Koeżjoni ekonomika, soċjali u territorjali || 47 560 580 000 || 51 093 729 014 || -69 200 000 || || 47 491 380 000 || 51 093 729 014 Limitu massimu (1) || 47 583 000 000 || || || || 47 413 000 000 || Marġni || 22 420 000 || || || || 21 620 000 || Strument ta’ Flessibbiltà || || || || || 78 380 000 || Marġni || 22 420 000 || || || || 0 || 2. || Tkabbir sostenibbli: riżorsi naturali || 59 247 714 684 || 56 532 492 046 || || || 59 247 714 684 || 56 532 492 046 Limitu massimu || 59 303 000 000 || || || || 59 303 000 000 || Marġni || 55 285 316 || || || || 55 285 316 || Li minnhom: Fond Agrikolu Ewropew ta’ Garanzija (FAEG) — Nefqa relatata mas-suq u pagamenti diretti || 43 778 100 000 || 43 776 956 403 || || || 43 778 100 000 || 43 776 956 403 Sottolimitu || 44 130 000 000 || || || || 44 130 000 000 || Trasferiment nett bejn il-FAEG u l-FAEŻR || 351 900 000 || || || || 351 900 000 || Marġni || 0 || || || || 0 || 3. || Sigurtà u ċittadinanza || 2 139 460 732 || 1 668 006 729 || || || 2 139 460 732 || 1 668 006 729 Limitu massimu || 2 179 000 000 || || || || 2 179 000 000 || Marġni || 39 539 268 || || || || 39 539 268 || 4. || Ewropa Globali || 8 175 802 134 || 6 251 299 380 || || || 8 175 802 134 || 6 251 299 380 Limitu || 8 335 000 000 || || || || 8 335 000 000 || Marġni || 159 197 866 || || || || 159 197 866 || 5. || Amministrazzjoni || 8 595 115 307 || 8 596 738 107 || || || 8 595 115 307 || 8 596 738 107 Limitu massimu || 8 721 000 000 || || || || 8 721 000 000 || Marġni || 125 884 693 || || || || 125 884 693 || Li minnhom: Nefqa amministrattiva tal-istituzzjonijiet || 6 936 293 672 || 6 937 916 472 || || || 6 936 293 672 || 6 937 916 472 Sottolimitu || 7 056 000 000 || || || || 7 056 000 000 || Marġni || 119 706 328 || || || || 119 706 328 || 6. || Kumpensi || 28 600 000 || 28 600 000 || || || 28 600 000 || 28 600 000 Limitu massimu || 29 000 000 || || || || 29 000 000 || Marġni || 400 000 || || || || 400 000 || Total || 142 011 425 684 || 135 865 804 080 || 100 000 000 || || 142 111 425 684 || 135 865 804 080 Limitu massimu || 142 540 000 000 || 135 866 000 000 || || || 142 540 000 000 || 135 866 000 000 Strument ta’ Flessibbiltà || || || || || 78 380 000 || Marġni || 528 574 316 || 195 920 || || || 506 954 316 || 195 920 || Barra l-qafas finanzjarju pluriennali (QFP) || 456 181 000 || 200 000 000 || || || 456 181 000 || 200 000 000 Is-Somma Totali || 142 467 606 684 || 136 065 804 080 || 100 000 000 || || 142 567 606 684 || 136 065 804 080 (1) Il-limiti massimi murija fil-kolonna għall-Abboz tal-Baġit jirriflettu l-istat tan-negozjati tal-QFP fiż-żmien tal-adozzjoni tal-Abbozz tal-Baġit, filwaqt li l-livelli massimi murija fil-kolonna għall-Ittra ta’ Emenda jikkunsidraw il-ftehim politiku li finalment intlaħaq fl-aħħar ta’ Ġunju 2013. [1] ĠU L 298, 26.10.2012, p. 1. [2] COM(2013) 450. [3] Iċ-ċifri mqarrba għal ċifra deċimali waħda u mingħajr preġudizzju għall-Artikolu 9g tal-abbozz tar-Regolament tal-QFP. [4] Inkluż il-0,35 % kontribuzzjoni għall-assistenza teknika fuq l-inizjattiva tal-Kummissjoni li għandha titnaqqas mill-ammont li għandu jkun ibbaġitjat fuq dan l-artikolu. [5] Inkluż il-0,35 % kontribuzzjoni għall-assistenza teknika fuq l-inizjattiva tal-Kummissjoni li għandha titnaqqas mill-ammont li għandu jkun ibbaġitjat fuq dan l-artikolu. [6] Il-punt 18 tal-Konklużjonijiet tal-Kunsill Ewropew ta’ Ġunju 2013. [7] COM (2013) 495, COM (2013) 496, COM (2013) 501, COM (2013) 505 u COM (2013) 506, 10.7.2013. [8] COM(2013) 503, 10.7.2013.